Diari Oficial de la Generalitat Valenciana


Sumari del DOGV 2258, del 03-05-1994 (1994/831293)

ACORD de 26 d'abril de 1994, del Govern Valencià, pel qual s'autoritza la renovació de la concessió d'una emissora de radiodifusió sonora en ones mètriques amb modulació de freqüència a la localitat d'Elda
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831293


Data del document
:   26-04-1994

Organisme emissor
:   Presidència de la Generalitat

Tipus de document
:   Acord

ACORD de 26 d'abril de 1994, del Govern Valencià, pel qual s'autoritza la renovació de la concessió d'una emissora de radiodifusió sonora en ones mètriques amb modulació de freqüència a la localitat d'Elda. [94/2714]  
El Govern Valencià, en la reunió del dia 26 d'abril de 1994, adoptà l'acord següent:  
El Ministeri de la Presidència, mitjançant l'Ordre de 30 de novembre de 1982, atorgà a INRADIO, SL la concessió definitiva per al funcionament d'una emissora de freqüència modulada a Elda.  
Aquesta ordre ministerial entrà en vigor el mateix dia de la publicació en el Butlletí Oficial de l'Estat, l'1 de desembre de 1982, data a partir de la qual s'inicià el termini de vigència de la concessió fixat en deu anys, prorrogable per un altre termini igual o inferior.  
El Govern Valencià, mitjançant l'acord adoptat en la reunió del dia 21 de febrer de 1994, publicat en el Diari Oficial de la Generalitat Valenciana de 4 de març de 1994, autoritzà la transferència de la concessió de l'emissora de radiodifusió sonora en ones mètriques amb modulació de freqüència a la localitat d'Elda, freqüència 90.2 MHz atorgada definitivament a INRADIO, SL per Ordre Ministerial de 30 de novembre de 1982, a favor de la Compañía Eldense de Radiodifusión, SL.  
Havent transcorregut el termini de vigència de la concessió abans esmentat, fixat per la Llei 31/1987, de 18 de desembre, d'Ordenació de les Telecomunicacions, i havent-se'n sol·licitat la renovació, per a la qual cosa és indispensable el rigorós compliment de les condicions establertes en la concessió, així com l'acatament de la normativa, tant estatal com autonòmica valenciana aplicable en matèria de radiodifusió i telecomunicacions; d'acord amb el que preveu l'article 10 del Decret 40/1989, de 13 de març, del Govern Valencià, regulador del procediment de concessió d'emissores de radiodifusió sonora en ones mètriques amb modulació de freqüència, a proposta de la Presidència, el Govern Valencià,  
ACORDA:  
Autoritzar la renovació de la concessió de l'emissora de radiodifusió sonora en ones mètriques amb modulació de freqüència a la localitat d'Elda, en favor de la Compañía Eldense de Radiodifusió, SL, per un període de deu anys, comptadors des de l'1 de desembre de 1992.  
Contra aquest acord, que posa fi a la via administrativa, escau interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estime oportú.  
València, 26 d'abril de 1994  
El conseller secretari del Govern Valencià,  
LUIS BERENGUER FUSTER